पाएं अपने शहर की ताज़ा ख़बरें और फ्री ई-पेपरडाउनलोड करें
पटना। राजधानी के दीघा थाना क्षेत्र में उस समय सनसनी फैल गयी जब एक घर से पुलिस ने पति-पत्नी का शव बरामद किया। पुलिस गुत्थी सुलझाने में लगी है कि पत्नी की हत्या करने के बाद पति ने अपनी गर्दन काट ली या हत्यारों ने पहले महिला को मौत के घाट उतारा और उसके बाद उसके पति को भी मार दिया?
दीघा के फेयर फील्ड कॉलोनी में रंजन जॉन अपनी पत्नी अंजू जॉन के साथ रहते थे। रंजन संत पॉल में टीचर थे। उनके दोनों बच्चें अपने मामा के साथ कल ही उनके घर पर चले गये थे। हत्या की बात आज सामने आयी। रंजन के घर में दो कमरों में पति-पत्नी के शव पड़े हुए पायं गये। अंजू जॉन के सिर पर गहरे चोट के निशान हैं तो रंजन की गर्दन किसी हथियार से रेत दी गयी है। पुलिस विशेषज्ञों की मदद ले रही है कि क्या कोई अपनी ही
गर्दन काटने में कामयाब हो सकता है?
मुहल्ले के लोगों का कहना है कि अक्सर पति-पत्नी के बीच घरेलू मसलों को लेकर झंझट हुआ करता था। कल अंजू का भाई शिशु जॉन दोनों भांजों को अपने घर ले गया था। आज जब अपनी बहन के घर पहुंचा तो दरवाजा बंद पाया। इसके बाद पुलिस को खबर दी गयी। हत्या में इस्तेमाल चाकू पुलिस ने बरामद कर लिया है। कमरे से एक नोट भी मिला है जिसमें रंजन ने लिखा है कि मैं अपनी पत्नी की हत्या करने के बाद स्वयं की भी हत्या कर रहा हूं।
पुलिस के वरीय अधिकारियों ने मौके पर पहुंचकर चाकू, कागजात आदि जब्त कर लिया है। फिंगर एक्सपर्ट की मदद से अंगुलियों के नमूने इकट्ठा किये गये। सीनियर एसपी मनु महराज ने कहा कि मामले की छानबीन चल रही है और हम फारेंसिंक की भी मदद ले रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn